
VEJLEDNING EFTER TANDKØDS OPERATION 


PLEJE/MUNDHYGIEJNE: Undgå hård fysisk aktivitet de første 2 dage efter operationen.
Operationsområdet bør holdes i ro og må ikke børstes før trådene er fjernet 7-10 dage efter operationen. 

De ikke-opererede tænder kan børstes med en ny tandbørste dyppet i klorhexidin 0,12% dagen efter operationen. Da tandpasta ophæver virkningen af klorhexidin, bør du undgå tandpasta når du bruger klorhexidin.

SMERTELINDRING: Efter operationen kan moderat ubehag med smerter forekomme. Generne aftager typisk efter 2 dage. Ved operationens dag får du udleveret en vejledning om smertelindring.

BLØDNING: Der kan forekomme let blødning fra operationsområdet i det første døgn efter operationen. Blødning kan behandles ved at presse gazekrøller skånsomt mod såret i 8-10 minutter. Gazekrøllerne får du udleveret efter operationen. 

HÆVELSE: Lidt hævelse er normalt efter operationen og topper efter ca. 2 dage. Hævelsen kan begrænses ved at lægge en ispose eller en pose frosne ærter på kinden snarest muligt efter operationen. Isposen bør kun ligge på kinden i 3 minutter ad gangen. Da det er vigtigt at undgå forfrysning af det opererede område, anbefales det at isposen svøbes i et enkelt lag stof f.eks. et viskestykke. 

RYGNING: Da rygning forringer sårheling og resulterer i højere risiko for betændelse og dårligere effekt af behandlingen, bør rygning stoppes mindst 2 uger før operationen.
 
SPISNING: Det er vigtigt at undgå spisning indtil virkningen fra bedøvelsens er aftaget (typisk ca. 2-5 timer efter operationen). De første 2 dage bør al maden være flydende og kold. I de følgende 5 dage er det vigtigt at prioritere madvarer af blød konsistens og undgå mad med små kerner som kan sættes sig i det opererede område og forårsage gener og bevirke infektion.

INFEKTION: Betændelse/infektion efter operationen sker sjældent, hvis ovenstående vejledninger følges. Feber, hævelse og smerter opstået efter 3 dage er tegn på betændelse.

Du bør kontakte klinikken: 
1) hvis smerterne ikke dækkes med den anbefalede medicin
2) hvis blødningen fortsætter selvom ovenstående anvisning følges
3) hvis du oplever tiltagende smerter eller hævelsen efter 3. dagen fra operation
4) hvis du oplever tegn på infektion i det opererede område

Klinikken kan kontaktes på telefon 
Hvis du har behov for hjælp uden for klinikkens åbningstid, kan du kontakte tandlægevagten i Aarhus.

Du kan finde patientvejledninger og supplerende information her: https://paroklinik.dk/
1) Mit arbejde, 2) Til patienter, 3) Du kan bruge mail: paroklinik@gmail.com og adgangskode: januar2024

